Държавен вестник, бр. 97, 2024 г., стр. 19

БРОЙ  97	
Д Ъ Р Ж А В Е Н  В Е С Т Н И К 	
СТР.  19   
Чл. 20. (1) В 7-дневен срок от изготвянето 
на доклада по чл. 19 директорът на дирекция 
„Социално подпомагане“ издава заповед за 
разрешение или мотивиран отказ за впис­
ване в информационната система по чл. 83, 
ал. 1 от Семейния кодекс. Отказът подлежи 
на обжалване при условията и по реда на 
Административнопроцесуалния кодекс.
(2) Когато лицето желае да осинови дете с 
обичайно местопребиваване в чужбина, въз 
основа на доклада по чл. 19, директорът на 
дирекция „Социално подпомагане“ по насто­
ящия адрес на лицето издава удостоверение за 
годност по образец съгласно приложение № 10. 
(3) За издаване на разрешението по ал. 1 
и удостоверението по ал. 2 се вземат предвид 
възможностите за осигуряване на физическо, 
психическо и социално благополучие на дете­
то, както и информацията за осиновяващия 
относно личностното и семейното му разви­
тие, здравословното му състояние, неговата 
социална среда, мотивите му за осиновяване, 
способността му да осигури подходящи условия 
за специалните потребности на детето и други 
обстоятелства от значение за осиновяването. 
Чл. 21. (1) Директорът на дирекция „Со­
циално подпомагане“ изпраща заповедта 
по чл. 20, ал. 1 в Министерството на труда 
и социалната политика за вписване в ин­
формационната система по чл. 83, ал. 1 от 
Семейния кодекс. 
(2) Докладът по чл. 19 и удостоверението 
по чл. 20, ал. 2 се предоставят на лицето за 
извършване на превод и подаване на заявление 
в Министерството на правосъдието за вписване 
в регистъра на осиновяващи по чл. 113, ал. 1, 
т. 3 от Семейния кодекс. Със заявлението се 
представят и документите по чл. 16 с превод 
на официалния език на държавата, от която 
лицето желае да осинови дете.
Чл. 22. (1) Разрешението по чл. 20, ал. 1 и 
удостоверението по чл. 20, ал. 2 са валидни за 
срок от две години от издаването. Изтичането 
на срока е основание за служебно заличаване 
на вписването на лицето.
(2) Вписаният в информационната система 
по чл. 83, ал. 1 от Семейния кодекс осино­
вяващ е длъжен на всеки шест месеца от 
датата на вписването да потвърди или акту­
ализира информацията по чл. 15, ал. 4 чрез 
Електронната платформа за кандидатстване 
за осиновяване на деца при условията на 
пълно осиновяване. Осиновяващ, който не е 
предоставил информация, не се обсъжда от 
Съвета по осиновяване.
Чл. 23. (1) При промяна на обстоятелствата 
от значение за издаване на разрешението по 
чл. 20, ал. 1 или удостоверението по чл. 20, 
ал. 2 осиновяващият е длъжен незабавно да 
предостави информация за промяната чрез 
Електронната платформа за кандидатстване за 
осиновяване на деца при условията на пълно 
осиновяване.
(2) Когато промяната е от съществено 
значение, дирекция „Социално подпомагане“ 
по настоящ адрес на осиновяващия извършва 
ново социално проучване.
(3) Изменението на обстоятелствата се 
отбелязва в информационната система по 
чл. 83, ал. 1 в тридневен срок от получаване 
на заповед на директора на дирекция „Со­
циално подпомагане“ по настоящ адрес на 
осиновяващия.
Чл. 24. (1) Разрешението по чл. 20, ал. 1 
и удостоверението по чл. 20, ал. 2 се отнема 
със заповед на директора на дирекция „Со­
циално подпомагане“ по настоящ адрес на 
осиновяващия при съществена промяна на 
обстоятелствата относно годността за осиновя­
ване след ново социално проучване. Заповедта 
за отнемане на разрешението подлежи на 
оспорване по реда на Административнопро­
цесуалния кодекс.
(2) Заповедта по ал. 1 се съобщава на оси­
новяващия чрез Електронната платформа за 
кандидатстване за осиновяване на деца при 
условията на пълно осиновяване. 
(3) В тридневен срок от влизане в сила на 
заповедта по ал. 1 директорът на дирекция 
„Социално подпомагане“ я предоставя на Ми­
нистерството на труда и социалната политика 
или я изпраща на Министерството на право­
съдието, ако лицето е вписано в регистъра 
по чл. 113, ал. 1, т. 3 от Семейния кодекс, за 
заличаване на вписването на осиновяващия. 
Чл. 25. (1) Разрешението по чл. 20, ал. 1 
и удостоверението по чл. 20, ал. 2 се прекра­
тяват със заповед на директора на дирекция 
„Социално подпомагане“ по настоящ адрес 
на осиновяващия преди изтичането на срока:
1. по заявление на осиновяващия, подадено 
чрез Електронната платформа за кандидат­
стване за осиновяване на деца при условията 
на пълно осиновяване;
2. при влязло в сила съдебно решение за 
осиновяване;
3. при отпадане на годността за осиновяване 
на дете поради невъзможност за спазване на 
разликата във възрастта по чл. 79 от Семейния 
кодекс, за което се следи служебно;
4. при смърт на осиновяващия.
(2) Директорът на дирекция „Социално 
подпомагане“ предоставя заповедта по ал. 1 
на Министерството на труда и социалната 
политика за лице, вписано в информационната 
система по чл. 83, ал. 1 от Семейния кодекс, 
или я изпраща на Министерството на пра­
восъдието, ако лицето е вписано в регистъра